ঘরেই ভালো আছেন মিঠুন
সবকিছু ঠিক থাকলে এই মাসে দ্বিতীয় সন্তানের বাবা হবেন জাতীয় দলের তারকা ক্রিকেটার মোহাম্মদ মিঠুন। এই সময়ে স্ত্রীর পাশে থাকতে পেরে খুশি এই ডানহাতি ব্যাটসম্যান। 







তিনি বলেন, ঘরের অধিকাংশ কাজ আমাকে করতে হচ্ছে। গোসলের আগে সারা ঘর মুছি, ঝাড়ু দেই। প্রতিদিনের রুটিন এটি। স্ত্রী সন্তানসম্ভবা। তার পাশে থাকা জরুরি। বিছানাও আমি করি। সমস্যা হল আমি রান্না করতে পারি না। এই সময়ে তাকে যতটা সাহায্য করা যায়।




জাতীয় দলের হয়ে ৯টি টেস্ট, ২৭টি ওয়ানডে আর ১৫টি টি-টোয়েন্টি ম্যাচ খেলা মিঠুন বলেন, এখন ঘরবন্দি আছি বলেই পরিবারকে একটু সাহায্য করতে পারছি। খেলা থাকলে ইচ্ছা করলেও এই কাজ করতে পারতাম না। এ ছাড়া ফিটনেস ঠিক রাখার জন্যও হালকা জিম করি।
ঢাকা প্রিমিয়ার লিগের এক রাউন্ডের খেলা হওয়ার পর করোনার কারণে বন্ধ হয়ে গেছে। লিগ এ মৌসুমে আর হবে কিনা নিশ্চিত নয়। আন্তর্জাতিক সূচিও ওলটপালট হয়ে গেছে। ক্রিকেটাররা ঘর ছেড়ে মাঠে নামার জন্য ছটফট করছেন। কিন্তু করোনাভাইরাসের উন্নতি না হলে সেটি সম্ভব নয়।

সবকিছু ঠিক থাকলে এই মাসে দ্বিতীয় সন্তানের বাবা হবেন জাতীয় দলের তারকা ক্রিকেটার মোহাম্মদ মিঠুন। এই সময়ে স্ত্রীর পাশে থাকতে পেরে খুশি এই ডানহাতি ব্যাটসম্যান।